Bílar og Dekk þjónustuaðili fyrir Chevrolet á Akranesi Bílar og Dekk á Akranesi eru komnir í hóp viðurkenndra þjónustuaðila Chevrolet á landsbyggðinni . Starfsmenn frá Bílabúð Benna og fyrirtækinu handsöluðu nýverið samning þar að lútandi . „ Þetta kemur á besta tíma , við erum nýlega komnir með fullkomna bilanagreiningu og höfum því tök á að veita Chevrolet eigendum á svæðinu og ferðamönnum ennþá betri þjónustu í framtíðinni , “ segja þeir Óskar Rafn Þorsteinsson og Ólafur Eyberg Rósantsson eigendur Bíla og Dekk . “ Við höfum átt mjög gott samstarf við Bíla og Dekk undanfarin ár og fögnum þessum nýja áfanga , “ segir Jóhannes Egilsson , þjónustustjóri hjá Bílabúð Benna . „ Þetta er liður í að þétta þjónustunetið okkar fyrir Chevrolet eigendur , en þeim hefur fjölgað hratt undanfarin ár . “ Bílar og Dekk eru einnig umboðsaðilar fyrir dekk frá Bílabúð Benna , s.s. Toyo , PFGoodrich , Interstate og Maxxis .